
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 147 

18 Ιουλίου 1995 



ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

262. Σύσταση ενιαίας επιχείρησης ύδρευσης - αποχέ¬ 

τευσης με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ - ΑΠΟΧΕΥΤΕΥΣΗΣ Δήμου 
Αλμυρού του Ν. Μαγνησίας». 

263. Τροποποίηση του Π. Δ/τος 374/1981 «Περί με¬ 

τατροπής της παρά τω Δήμω Λαρίσης Νομού Λα- 
ρίσης υφισταμένης επιχειρήσεως υδρεύσεως και 
αποχετεύσεως εις ενιαίαν επιχείρησιν υδρεύ¬ 
σεως και αποχετεύσεως υπό την επωνυμίαν «Δη¬ 
μοτική Επιχείρησις Υδρεύσεως και Αποχετεύ¬ 
σεως Λαρίσης» (ΔΕΥΑΛ), διεπομένη ν υπό των 
διατάξεων του Ν. 1069/1980». 

264. Ωρολόγιο και αναλυτικό πρόγραμμα του Κλάδου 

12 Δομικών Κατασκευών του ΕΝΙΑΙΟΥ ΠΟΛΥ- 
ΚΛΑΔΙΚΟΥ ΛΥΚΕΙΟΥ (Ε.Π.Λ.). 

265. Ίδρυση Ενορίας του Ιερού Ενοριακού Ναού Αγίου 

Βασιλείου της Ιερός Μητροπόλεως Αλεξανδρου- 
πόλεως στον οικισμό Καλλιθέας του Δήμου Αλε- 
ξανδρουπόλεως . 

266. Ίδρυση Διοικήσεων Πυροσβεστικών Υπηρεσιών 

και άλλες διατάξεις . 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

248. Επανακαθορισμός του επιτοκίου των προκαταβο¬ 
λών που χορηγούνται στους αναδόχους εκτέλεσης 
δημοσίων έργων . 

252. Έγκριση καταβολής εθελοντικής συνεισφοράς 
της Ελλάδας στο «Δίκτυο Συνεργασίας για το Αγρο¬ 
τικό Περιβάλλον και τις Ανανεώσιμες Πηγές Ενέρ¬ 
γειας» του ΡΑΟ, για το έτος 1995 . 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡ1Θ. 262 (1) 

Σύσταση ενιαίας επιχείρησης ύδρευσης - αποχέτευσης με 

την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 

ΑΠΟΧΕΥΤΕΥΣΗΣ Δήμαυ Αλμυρού του Ν. Μαγνη¬ 
σίας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

1. Τις διατάξεις της παρ. 3 του άρθρου 1 του Ν. 1069/ 
1980, περί κινήτρων δια την Ιδρυσιν επιχειρήσεων Υδρεύ¬ 
σεως και Αποχετεύσεως» (ΦΕΚ Α’ 191/23.8.1980). 

2. Τις διατάξεις του άρθρου 261 του Δ.Κ.Κ. (Π.Δ. 323/ 
1989 Α’146). 

3. Την απόφαση υπ’ αριθ. 25027/1984 του Υπουργού 
Εσωτερικών (Β’ 244). 

4. Τις διατάξεις του άρθρου 29Α του Ν. 1558/1985 
όπως προσετέθη με το άρθρο 27 του Ν. 2081/1992 
(Α' 154). 

5. Το γεγονός ότι το παρόν Διάταγμα προκαλεί δαπάνη 
εις βάρος του Κρατικού Προϋπολογισμού Δημ. Επενδύ¬ 
σεων ύψους 25.000.000 δραχ. για την οποία έχει εγγρά¬ 
φει πίστωση στον Προϋπολογισμό της Νομαρχίας Μαγνη¬ 
σίας. 

6. Την αριθ. 259/95 γνωμσδότηση του Συμβουλίου της 
Επικράτειας, με πρόταση του Υπουργού Εσωτερικών, 
αποφασίζουμε: 

Άρθρο Μόνο 

Εγκρίνεται η αριθ. 131/94 απόφαση τσυ Δημστικού 
Συμβουλίου Αλμυρού του Ν. Μαγνησίας, που αφορά τη 
σύσταση στον ομώνυμο Δήμο ενιαίας επιχείρησης ύδρευ- 
σης-αποχέτευσης που έχει ως εξής: 

Άρθρο 1 
Σύσταση 

1. Συνιστάται στσν Δήμο Αλμυρού του Νομού Μαγνη¬ 
σίας ενιαία επιχείρηση ύδρευσης - αποχέτευσης με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟ¬ 
ΧΕΥΤΕΥΣΗΣ ΔΗΜΟΥ /ΑΛΜΥΡΟΥ ΝΟΜΟΥ ΜΑΓΝΗΣΙΑΣ» 
(άρθρο 1 παρ. 1 Ν. 1069/1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού Δικαίου με κοινωφελή χα- 

ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρμο- 
διότητός της καθώς και τις πηγές χρηματοδότησής της 
από τις διατάξεις του Ν. 1069/1980 «περί κινήτρων για 
την ίδρυση επιχειρήσεων υδρεύσεως και αποχετεύσεως». 
Για τα λσιπά θέματα εφαρμόζονται οι διατάξεις του Π.Δ. 
323/1989 «Δημοτικός και Κοινοτικός Κώδικας» και οι κα¬ 
νόνες της ιδιωτικής οικονομίας (άρθρο 1 παρ. 1 Ν. 1069/ 
80). 

3. Έδρα της επιχείρησης είναι ο Δήμος Αλμυρού του 
Νομού Μαγνησίας (άρθρο 1 παρ. 3 Ν. 1069/80). 

4. Περιοχή αρμοδιότητας της επιχείρησης είναι η περι¬ 
φέρεια του Δήμου Αλμυρού (άρθρο 1 παρ. 3 Ν. 1069/ 
1980). 

Αρθρο 2 
Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/80 (άρθρο 1 παρ. 3 Ν. 1069/1980). 

Αρθρο 3 
Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλλουν άμεοα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσιμου 
ύδατος και υγρών αποβλήτων (παρ. 1 άρθρου 8 Ν. 1069/ 

1980). 

Άρθρο 4 

Έσοδα 

Έσοδα της επιχείρησης είναι: 
α) Το ειδικό τέλος για τη μελέτη, καταοκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1 ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α' και 11 Ν. 1069/1980). 

β) Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 1 
εδ. ια' και 13 Ν. 1069/1980). 

γ) Το τέλος σύνδεσης με το δίκτυο αποχέτευσης (άρθρο 
10 παρ. 1 εδαφ. γ' Ν. 1069/80). 

δ) Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδαφ. δ’ και άρθρο 15 Ν. 1069/80). 

ε) Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδαφ. ε’ Ν. 1069/80). 

στ) Το τέλος χρήσεως υπονόμων (άρθρο 10 παρ. 1 
εδαφ. στ’ Ν. 1069/1980). 

ζ) Η αξία ύδατος που καταναλώνεται (άρθρο 10 παρ. 1 
εδαφ. ζ' Ν. 1069/80). 

η) Η εγγύηση χρήσεως του υδρομετρητή (άρθρο 10 
παρ. 1 εδαφ. η’ Ν. 1069/80). 
θ) Η δαπάνη μετατόπισης αγωγών διακλαδώσεων και 


συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδαφ. θ' Ν. 
1069/80). 

ι) Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδαφ. Γ Ν. 1069/80). 

ια) Οι πρόσοδοι από την περιουσία ή τα τίμημα από την 
εκποίηση αυτής (άρθρο 10 παρ. 1 εδαφ. ιβ' Ν. 1069/80). 

ιβ) Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ’ Ν. 1069/80). 

ιγ) Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80, καθώς και 
κάθε άλλη νόμιμη πρόσοδος. 

Αρθρο 5 
Διοίκηση 

1. Η επιχείρηση διοικείται από διοικητικό συμβούλιο που 
αποτελείται από 5 μέλη τα οποία ορίζονται μαζί με ανα¬ 
πληρωτές από το Δημοτικό Συμβούλιο. Από τα μέλη αυτά; 

α) Δύο (2) είναι αιρετοί εκπρόσωποι του Δήμου 

β) Δύο (2) είναι κάτοικοι του Δήμου που έχουν πείρα ή 
γνώσεις σχετικές με το αντικείμενο της Επιχείρησης και 

γ) ένας (1) είναι εκπρόσωπος του Συλλόγου Επαγγελμα- 
τοβιοτεχνών. 

Σε περίπτωση που οι εργαζόμενοι είναι πάνω από είκοσι 
(20) μετέχει ένας εκπρόσωπός τους και μειώνεται ο αριθ¬ 
μός των μελών-κατοίκων. 

Ο εκπρόσωπος των εργαζομένων και του Κοινωνικού 
φορέα προτείνονται από τους οικείους φορείς. 

2. Το Δημοτικό Συμβούλιο ορίζει από τα μέλη του διοι¬ 
κητικού συμβουλίου τον Πρόεδρο και τον Αντιπρόεδρό 
του (άρθρο 3 παρ. 1 του Ν. 1069/80 και 261 Π.Δ. 323/ 
1989). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (παρ. 2 άρθρου 2 της 25027/1984 
απόφαση Υπ. Εσωτερικών (Β.244). 

4.0 Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματός ταυ, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικαστι¬ 
κές ή εξώδικες (άρθρο 5 παρ. 4 Ν. 1069/80 και άρθρο 262 
Π.Δ. 323/89). 

Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 3 Ιουλίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΕΣΟΤΕΡΙΚΟΝ 

Κ. ΣΚΑΝΔΑΛΙΔΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 263 (2) 

Τροποποίηση του Π. Δ/τος 374/1981 «Περί μετατροπής 
της παρά τω Δήμω Λαρίσης Νομού Λαρίσης υφισταμέ- 
νης επιχειρήσεως υδρεύσεως και αποχετεύσεως εις 
ενιαίαν επιχείρησιν υδρεύσεως και αποχετεύσεως υπό 
την επωνυμίαν «Δημοτική Επιχείρησις Υδρεύσεως και 
Αποχετεύσείΰς Λαρίσης» (ΔΕΥΑΛ), διεπομένην υπό 
των διατάξεων του Ν. 1069/1980». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 3 του Ν. 1069/ 
1980 (ΦΕΚ Α' 191/1980). 

2. Τις διατάξεις του άρθρου 29Α του Ν. 1558/1985 
(137 Α') όπως προσετέθη με το άρθρο 27 του Ν. 2081/ 
1992 (Α' 154). 

3. Τις διατάξεις του άρθρου 261 του Π.Δ. 323/1989 
(ΦΕΚ Α' 146). 

4. Την με αριθμό 25027/1984 απόφαση του Υπουργού 
Εσωτερικών που δημοσιεύθηκε στο 244/19.4.1984 ΦΕΚ 
(τεύχος Β'). 

5. Τις διατάξεις του Π. Δ/τος 374/81 (103 Α’) περί συ- 
στάσεως της Δημοτικής Επιχείρησης Ύδρευσης Αποχέ¬ 
τευσης Δήμου Λάρισας όπως τροποποιήθηκε με τις διατά¬ 
ξεις του Π. Δ/τος 155/1985 (56 Α'). 

6. Την 58/1995 απόφαση του Δημοτικού Συμβουλίου 
Λάρισας. 

7. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού και του προϋπολογισμού της Δημοτικής 
Επιχείρησης Υδρευσης - Αποχέτευσης Λάρισας. 

8. Την αριθ. 258/1995 γνωμοδότηση του Συμβουλίου 
της Επικρατείας, με πρόταση του Υπουργού Εσωτερικών, 
αποφασίζουμε: 

Αρθρο μόνο 

ΕγκρΙνεται η 58/1995 απόφαση του Δημοτικού Συμ¬ 
βουλίου Λάρισας περί τροποποίησης της συστατικής πρά¬ 
ξης της Δημοτικής Επιχείρησης Υδρευσης και Απσχέτευ- 
σης Λάρισας και η παράγραφος 9 του άρθρου μόνου του 
Π. Δ/τος 374/81 όπως αντικαταστάθηκε με το άρθρο 
μόνο του Π. Δ/τος 155/85 διαμορφώνεται ως εξής: 

Η επιχείρηση διοικείται από Διοικητικό Συμβούλιο που 
αποτελείται από δύο (2) αιρετούς εκπροσώπους του Δή¬ 
μου, από ένα (1) εκπρόσωπο του κοινωνικού φορέα «Ερ¬ 
γατικό Κέντρο Λάρισας», από επτά (7) δημότες ή κατοί¬ 
κους του Δήμου που έχουν πείρα ή γνώσεις σχετικές με το 
αντικείμενο της επιχείρησης και έναν (1) εκπρόσωπο των 
εργαζομένων, εφόσον απασχολούνται περισσότεροι από 
είκοσι (20) εργαζόμενοι. 

Κατά τα λοιπά ισχύουν οι διατάξεις τόυ 155/85 Π. Δ/ 
τος. 

Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 3 Ιουλίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΕΣΩΤΕΡΙΚΟΝ 

Κ. ΣΚΑΝΔΑΛΙΔΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 264 (3) 

Ωρολόγιο και αναλυτικό πρόγραμμα του Κλάδου 12 Δομι¬ 
κών Κατασκευών του ΕΝΙΑΙΟΥ ΠΟΛΥΚ/νΑΔΙΚΟΥ ΛΥ¬ 
ΚΕΙΟΥ (Ε.Π.Λ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις διατάξεις των άρθρων 7 παρ. 5 και 24 παρ. 2γ του 
Νόμου 1566/1985 (ΦΕΚ 167/τ.Α·). 

2. Το άρθρο 3 του Προεδρικού Διατάγματος 108/87 
(63/τ.Α·/12.5.87). 

3. Την αριθ. 35/1994 πράξη του Παιδαγωγικού Ινστι¬ 
τούτου. 

4. Οτι από τις διατάξεις του Διατάγματος αυτού δεν 
προκαλείται δαπάνη σε βάρος του Κρατικού Προϋπολογι¬ 
σμού (άρθρ. 29 Α του Ν. 1558/85 (ΦΕΚ ΙβΤ/τ.Α') το 
οποίο προσετέθη στο Νόμο αυτό με το άρθρ. 27 του Ν. 
2081/92 (ΦΕΚ 154/τ.Α·). 

5. Την αριθ. 58/1995 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Αρθρο 1 

Ο Κλάδος 12 «Δομικών έργων» μετονομάζεται σε 
Κλάδο «Δομικών Κατασκευών». 

Αρθρο 2 

Ωρολόγιο Πρόγραμμα του Κλάδου των Δομικών Κατα¬ 
σκευών στη Γ' τάξη του Ενιαίου Πολυκλαδικού Λυκείου. 

Α. Τα διδασκόμενα μαθήματα του κοινού προγράμμα¬ 
τος και οι ώρες εβδομαδιαίας διδασκαλίας τους ορίζονται 
όπως αναφέρονται στο σχετικό άρθρο 3 του Π.Δ. 108/87 
(Α' 63). 

Β. ΕΙΔΙΚΑ ΜΑΘΗΜΑΤΑ ΚΛΑΔΟΥ Ωρες 

1. Κτιριακά Εργα 

2. Συγκοινωνιακά Εργα 

3. Υδραυλικά Εργα 

4. Τοπογραφικές Εργασίες 

5. Κατασκευές και Περιβάλλον 

6. Υλικά των Κατασκευών 

7. Διοίκηση και Οικονομική των Κατασκευών 

8. Σχέδιο Εργων _^_ 

Σύνολο 20 ώρες/εβδομάδα 

Αρθρο 3 

ΑΝΑΛΥΤΙΚΟ ΠΡΟΓΡΑΜΜΑ ΕΙΔΙΚΩΝ ΜΑΘΗΜΑΤΩΝ ΓΙΑ 
ΤΟΝ ΚΛΑΔΟ ΔΟΜΙΚΩΝ ΚΑΤΑΣΚΕΥΩΝ 

1. ΜΑΘΗΜΑ: ΚΤΙΡΙΑΚΑ ΕΡΓΑ 4 ώρες/εβδομάδα 

1. Η σημασία των κτιρίων και της κατοικίας στη σύγ- 
χρσνη σικονομία και κοινωνία. Μορφές κτιρίων σε διάφο¬ 
ρες χαρακτηριστικές ιστορικές περιόδους. Εξέλιξη του 
συγκεκριμένου τεχνολογικού προ'ίόντος σε συνάρτηση με 
την εξέλιξη των κοινωνικών, οικονομικών αναγκών και των 
τεχνολογικών μεταβολών. Μελλοντικές προοπτικές. 

2. Στοιχεία μελέτης κτιριακών κατασκευών. Εδαφος, 
Φέροντες οργανισμοί, στοιχεία πληρώσεως, διαδικασία 
μελέτης. Περιγραφή στατικής λειτουργίας. 

3. Χρησιμοποίηση απλών Αρχιτεκτονικών σχεδίων (κα¬ 
τόψεις, όψεις, τομές). 

4. Διάγραμμα κάλυψης οικοπέδου. Απλά τυπογραφικά 
διαγράμματα και τοποθέτηση κατοικίας στο οικόπεδο, με 


ιες/Εβδομάδα 

4 

3 

2 

2 

2 

2 

βάση συγκεκριμένους όρους δόμησης. 

5. Απλοί φέροντες οργανισμοί κτιρίων (εξ’ οπλισμένου 
σκυροδέματος, ξύλινοι, μεταλλικοί, απλή τοιχοποιία 
κ.λπ.). θεμελίωση, υποστηλώματα, δοκοί, πλάκες, κλίμα¬ 
κες, πλαισιακή λειτουργία φορέων. Αναγνώριση απλών 
κατασκευαστικών σχεδίων ξυλοτύπων. Απλοί υπολογισμοί 
ενδεικτικά με τη χρήση στοιχείων αντοχής υλικών. Στοι¬ 
χεία προεντεταμένου σκυροδέματος. 

6. Βασικά χαρακτηριστικά εδάφους. Μετρήσεις, έλεγ¬ 
χος ιδιοτήτων, συσχέτιση των χαρακτηριστικών αυτών με 
τις θεμελιώσεις των κατασκευών. 

7. Χάραξη θεμελίων και περιγράμματος του κτιρίου. Εκ¬ 
σκαφές - διαμόρφωση εδάφους. Αντοχή εδάφους και θε¬ 
μελίωση. Είδη θεμελίωοης. Αντιστηρίξεις. Διαμόρφωση 
ξυλοτύπων. Οπλισμοί. Παραγωγή και διάστρωση σκυροδέ¬ 
ματος. Διαμόρφωση τελικών επιφανειών. 

8. Στοιχεία πληρώσεως του κτιρίου. Εξωτερικοί και 
εσωτερικαί τοίχοι, απλή περιγραφή κουφωμάτων, δά¬ 
πεδα, στοιχεία μονώσεων, οροφές, δώματα. Εσωτερική 
επικοινωνία σε κτίρια (ανελκυστήρες, κλίμακες κ.λπ.). 

9. Απλές ξύλινες και σιδηρές κατασκευές. Συνδέσεις 
στοιχείων, διαμόρφωση και κατασκευή στεγών. 

10. Διαμόρφωση εσωτερικών χώρων, επιχρίσματα, βα- 
φές, διαμορφώσεις και επενδύσεις με ξύλο, ντουλάπια, 
διακόσμηση. 

11. Απλή περιγραφή και σχεδίαση σε κατόψεις των μη¬ 
χανολογικών, υδραυλικών, ηλεκτρολογικών, υγραερίου 
κ.λπ. εγκαταστάσεων ως βασικών στοιχείων κάθε κτιρίου, 
σε συνάρτηση με τη λειτουργική εξυπηρέτηση και με κα¬ 
νόνες αισθητικής. 

12. Η βιομηχανία της προκατασκευής. Ανάγκη για τυπο¬ 
ποιημένα οικοδομικά στοιχεία. Είδη και μορφές τυποποιη¬ 
μένων προκατασκευασμένων στοιχείων. 

13. Περιγραφή και παρουσίαση αντισεισμικής δόμη¬ 
σης. 

14. Η προστασία του περιβάλλοντος και η οικοδομή. 
Όροι δομήσεως και περιβάλλον. 

15. Απλές αγροτικές κατασκευές. Κατασκευές για εξυ¬ 
πηρέτηση κτηνοτροφίας. Γεωργικές κατασκευές. Ενερ¬ 
γειακά συστήματα. Συστήματα μετατροπής ενέργειας. 

16. Επιλεγμένες πρακτικές ασκήσεις για όλα τα θέματα 
(1-15). 

II. ΜΑΘΗΜΑ: ΣΥΓΚΟΙΝΩΝΙΑΚΑ ΕΡΓΑ 3 ώρες/εβδομάδα 

1. Εξέλιξη των μεταφορών και η σημασία τους. Η σημα¬ 
σία των Συγκοινωνιακών έργων (δρόμων, λιμένων, αερο¬ 
δρομίων, γεφυρών κ.λπ.) στη σύγχρονη οικονομία και κοι¬ 
νωνία. Μορφές Συγκοινωνιακών έργων σε χαρακτηριστι¬ 
κές ιστορικές περιόδους, και εξέλιξή τους σε συνάρτηση 
με την εξέλιξη των κοινωνικών αναγκών και των τεχνολογι¬ 
κών μεταβολών. Μελλοντικές προοπτικές. Ιδιαιτερότητες 
του Ελληνικού χώρου. 

2. Μελέτη σκοπιμότητας, διαδικασίες: Προμελέτη, τε- 
χνοοικονομική μελέτη, εναλλακτικές λύσεις, λήψη τελι¬ 
κών αποφάσεων. 

3. Απαιτούμενες τοπογραφικές εργασίες, απεικόνιση 
περιοχών συμπεριλαμβανομένων και υψομετρικού δι¬ 
κτύου και υψομετρικών καμπύλων. Συλλογή στοιχείων για 
χάραξη οδών. Απλές μηκοτομές. Διακίνηση γαιών. Εκχώ- 
ματα, επιχώματα, πρανή, οδόστρωμα. Κλίσεις, καμπύλες 
συναρμογής, εγκάρσια κλίση σε συνάρτηση με την επιτρε¬ 
πόμενη ταχύτητα. 

4. Σιδηροδρομικό δίκτυο, απλές περιγραφές. Χαράξεις, 


τροχιές, σταθμοί, λειτουργία - οικονομικά στοχεία, παρά¬ 
μετροι επιπέδου παροχής υπηρεσιών. 

5. Τεχνικά έργα οδοποιίας και σιδηροδρομικών δικτύων 
(γέφυρες, τοίχοι αντιστηρίξεως, σήραγγες). 

6. Αεροδρόμια. Βασικοί παράμετροι που επηρεάζουν 
την επιλογή θέσης εγκατάστασης, και την εσωτερική τους 
διάταξη. Αεροδιάδρομοι, αερολιμένες, συστήματα διακί¬ 
νησης επιβατών και εμπορευμάτων. Αλλες βασικές εγκα¬ 
ταστάσεις. 

7. Οδοστρώματα σε αεροδρόμια και δρόμους. Υλικά 
που χρησιμοποιούνται και διαδικασία κατασκευής σε συ¬ 
νάρτηση με την προβλεπόμενη χρήση. 

8. Λιμένες. Διάταξη, κρηπιδότοιχοι, βασικά λιμενικά 
έργα, σύνδεση με την ενδοχώρα, διακίνηση ατόμων και 
εμπορευμάτων. 

9. Μεταφορές ανθρώπων και εμπορευμάτων. Οικονο¬ 
μικά στοιχεία και επιλογές. 

10. Βασικά συγκοινωνιακά δίκτυα σε μεγάλες πόλεις. 
Απλή περιγραφή, παράμετροι που επηρεάζουν τη σχε¬ 
δίαση και λειτουργία τους. Όγκος διακινουμένων και τα¬ 
χύτητα διακίνησης. Νεκρός χρόνος μετακινήσεων και κό¬ 
στος, κυκλοφοριακές μετρήσεις. Συσχέτιση διακίνησης 
και περιβαλλοντικών συνθηκών. 

11. Συστήματα ελέγχου και λειτουργίας της κυκλοφο¬ 
ρίας. Ασφάλεια διακινουμένων. 

12. Απλοί κυκλοφοριακοί κόμβοι. Είδη και διαμόρφωση 
κόμβων, έννοια και μέτρηση κυκλοφοριακής ροής. 

13. Συντήρηση συγκοινωνιακών έργων και δικτύων. 

14. Απλές πρακτικές εφαρμογές σε όλα τα θέματα 
(1-13). 

III. ΜΑΘΗΜΑ: ΥΔΡΑΥΛΙΚΑ ΕΡΓΑ 2 ώρες/εβδομάδα 

1. Η σημασία των Υδραυλικών έργων (Υδραυλικά δί¬ 
κτυα, αποχετευτικά δίκτυα, φράγματα, αρδεύσεις κ.λπ. 
στη σύγχρονη οικονομία και κοινωνία). Μορφές Υδραυλι¬ 
κών έργων σε διάφορες χαρακτηριστικές ιστορικές περιό¬ 
δους, και εξέλιξή τους σε συνάρτηση με την εξέλιξη των 
κοινωνικών αναγκών και των τεχνολογικών μεταβολών. 
Μελλοντικές προοπτικές. 

2. Αξιοποίηση υδάτινων πόρων, υδροστατική πίεση, δε¬ 
ξαμενές, .φράγματα, υδραυλικά δίκτυα για τη διακίνηση 
του νερού, καθαρισμός. Απλή περιγραφή και σχεδίαση δι¬ 
κτύων. Βασικά στοιχεία για τον υπολογισμό τους. 

3. Αποχετευτικά δίκτυα. Αποχέτευση όμβριων, και απο¬ 
χέτευση ακαθάρτων. Απλή περιγραφή και σχεδίαση δι¬ 
κτύων μικρών οικισμών - πόλεων. Βασικά στοιχεία για τον 
υπολογισμό τους. Απλή περιγραφή διαδικασίας επεξεργα¬ 
σίας λημάτων. 

4. Απλά αρδευτικά συστήματα, αξιοποίηση εδάφους. 
Απαιτούμενα υδρολογικά στοιχεία και περιγραφή απλών 
στατιστικών μεθόδων ανάλυσης. 

5. Γεωτρήσεις, συστήματα άντλησης. 

6. Διευθετήσεις χειμάρρων, αντιπλημμυρικά έργα. Στοι¬ 
χεία υδρολογίας και στατιστικής ανάλυσης υδρολογικών 
μετρήσεων. 

7. Πρακτικές εφαρμογές σε όλα τα θέματα (1-5). 

IV. ΜΑΘΗΜΑ: ΤΟΠΟΓΡΑΦΙΚΕΣ ΕΡΓΑΣΙΕΣ 2 ώρες/ 
εβδομάδα 

1. Περιγραφή - παρουσίαση τοπογραφικών μετρήσεων 
και σχεδίασης. Ανάλυση της ανάγκης για τοπογραφικές 
μετρήσεις και σχέδια σε όλες τις κατασκευές (κτίρια, συ¬ 
γκοινωνιακά, υδραυλικά έργα). Κλίμακες σχεδίασης. 

2. Οριζόντια αποτύπωση και υψόμετρο σημείου. Όρ- 

γανα αποτύπωσης. Ευθυγραμμία δύο σημείων. Κατακορύ- 
φωση και οριζοντίωση ευθείας. Χάραξη καθέτων ευ¬ 
θειών. 

3. Μέτρηση οριζοντίων γωνιών. Όργανα μέτρησης. Κα- 
τακόρυφη γωνία δύο σημείων. Όργανα μέτρησης. 

4. Οριζόντια απόσταση δύο σημείων. Μέθοδοι και όρ¬ 
γανα μέτρησης. 

5. Αποτύπωση γηπέδων. Μέθοδοι οριζοντιογραφικών 
αποτυπώσεων: ορθογωνίων συντεταγμένων, γεωμετρι¬ 
κών κατασκευών «.λπ. Σύνταξη σχεδίου. 

6. Εμβαδομέτρηση γηπέδων. Μονάδες επιφάνειας, μέ¬ 
θοδοι. 

7. Πολυγωνικές οδεύσεις και η χρησιμότητά τους. 

8. Τριγωνομετρικά δίκτυα. 

9. Μετρήσεις και υπολογισμός υψομετρικών διαφο¬ 
ρών. 

10. Ταχυμετρική αποτύπωση περιοχής. Συλλογή στοι¬ 
χείων και εργασίες γραφείου. Φωτογραμμετρικές μέθοδοι 
αποτύπωσης. Απεικόνιση περιοχών με αεροφωτογρα¬ 
φίες. 

11. Χρήση έτοιμων προγραμμάτων Η/Υ για επίλυση το- 
πογραφικών προβλημάτων. 

12. Πρακτικές εφαρμογές για όλα τα θέματα (1-11). 

V. ΜΑΘΗΜΑ: ΚΑΤΑΣΚΕΥΕΣ ΚΑΙ ΠΕΡΙΒΑΛΛΟΝ 2 ώρες/ 

εβδομάδα 

1. Περιβάλλον, ο φυσικός ρυθμιστικός κύκλος (οικοσύ¬ 
στημα), πρώτες ύλες, ορθολογική χρήση των φυσικών πό¬ 
ρων, βασικές νομοθετικές ρυθμίσεις, θεωρίες και τεχνι¬ 
κές για την αξισλόγηση του περιβάλλοντος του ανθρώπου. 
Ορθολογική σχεδίαση του φυσικού περιβάλλοντος σε συ¬ 
νάρτηση με τις κατασκευές. Ιστορική αναδρομή. Διαμόρ¬ 
φωση κέντρων κατοικίας, ελεύθερων χώρων, εγκαταστά¬ 
σεις αναψυχής, βιομηχανικοί χώροι, κυκλοφορία, μεταφο¬ 
ρές, σε συνάρτηση με τις ανάγκες του πληθυσμού, οικο¬ 
νομικές παραμέτρους, και του τεχνολογικού επιπέδου της 
περιοχής. Οικιομοί, στοιχεία λειτουργίας (φυσικό περι¬ 
βάλλον, άνθρωπος, κτίσματα, συστήματα δικτύων), προ¬ 
βλέψεις. 

2. Μόλυνση του αέρος. Ταξινόμηση των πηγών ρύπαν¬ 
σης της ατμόσφαιρας, και αξιολόγηση της κατά περί¬ 
πτωση επιβάρυνσης. Αρχές ελέγχου της ατμοσφαιρικής 
ρύπανσης. Μετεωρολογικοί συντελεστές που επηρεά¬ 
ζουν τη συσσώρευση και απομάκρυνση των ατμοσφαιρι¬ 
κών ρύπων. 

3. Ταξινόμηση πηγών ρύπανσης υδάτων. Βασικές αρχές 
για τη μελέτη και λειτουργία συστημάτων επεξεργασίας 
νερού, σύμφωνα με τους κανόνες της υγιεινής. Προστα¬ 
σία υδατίνων πόρων. 

4. Βιομηχανικά απόβλητα. Συστήματα καθαρισμού. 

5. Συστήματα καθαρισμού αποβλήτων αποχετεύσεων. 

6. Διαχείριση σκουπιδιών. Ανακύκλωση. 

7. Συγκοινωνιακά συστήματα και ανάπτυξη περιοχών. 

Κοινωνικοοικονομικές επιδράσεις σε συνάρτηση με το 

κόστος συντήρησης καταλλήλου περιβάλλοντος. 

8. Λήψη αποφάσεων σχετικά με τη χρήση του εδάφους, 
και αντίστοιχες επιδράσεις στη διαμόρφωση του περιβάλ¬ 
λοντος. 

9. Πρακτικές ασκήσεις σε όλα τα θέματα (1-8). 

VI. ΜΑΘΗΜΑ: ΥΛΙΚΑ ΤΩΝ ΚΑΤΑΣΚΕΥΩΝ 2 ώρες/ 

εβδομάδα 

1. Ιστορική αναδρομή χρήσης δομικών υλικών. Τεχνοοι- 
κονομικοί παράγοντες που επηρεάζουν τις επιλογές ανά 


γεωγραφική περιοχή. Βασικά υλικά που χρησιμοποιούνται 
στις κατασκευές. Γενικές προδιαγραφές που πρέπει να 
ικανοποιούν. Φυσικοί, χημικοί κ.λπ. παράγοντες που επι¬ 
δρούν στα δομικά υλικά. 

2. Φυσικοί λίθοι, ιδιότητες, μορφές και χρήσεις. 

3. Αδρανή υλικά. Παραγωγή, κοκκομετρική σύνθεση, 
έλεγχος ιδιοτήτων, προδιαγραφές. 

4. Συνδετικές ύλες. (Κονίες). Πηλοκονία, γύψος, ασβέ¬ 
στης, τσιμέντο, άσφαλτοι, πίσσες. Λεπτά κονιάματα (πη¬ 
λοκονιάματα, ασβεστοσιμετοκονιάματα κ.λπ.), ιδιότητες 
κονιαμάτων, γενικές χρήσεις. 

5. Οπλισμένο και άοπλο σκυρόδεμα. Προδιαγραφές, 
ιδιότητες, έλεγχος, βελτιωτικά. 

6. Κεραμικά υλικά, πλάκες και πλακίδια, οπτόπλινθοι, 
τεχνητά υλικά. 

7. Μονωτικά υλικά. Μονώσεις. 

8. Πλαστικά υλικά, μέταλλα, συνθετικά υλικά, ρητίνες, 
ιδιότητες, χρήσεις. 

9. Γυαλί, αλουμίνιο. Ιδιότητες, χρήσεις. 

10. Προϊόντα ξύλου και μετάλλων. Ιδιότητες, χρήσεις. 

11. Έλεγχος προδιαγραφών υλικών, και συσχέτιση με 
την ποιότητα και το κόστος κατασκευών. 

12. Συσχέτιση των ιδιοτήτων των υλικών με τις υπολογι¬ 
στικές μεθόδους για καθορισμό αντοχής στοιχείων, και 
εναρμόνισης προς τις προδιαγραφές. 

13. Απλές εφαρμογές σχετικά με όλα τα θέματα (1-12). 

VII. ΜΑΘΗΜΑ: ΔΙΟΙΚΗΣΗ ΚΑΙ ΟΙΚΟΝΟΜΙΚΗ ΤΩΝ ΚΑΤΑ¬ 
ΣΚΕΥΩΝ 2 ώρες/εβδομάδα 

1. Διαδικασίες οργάνωσης και Διοίκησης για τη μελέτη 
και πραγματοποίηση κατασκευών. Βασικά στοιχεία οργά¬ 
νωσης μελετητικής και κατασκευαστικής εταιρείας. Ιδιο¬ 
κτήτης, μελετητής, εργολάβος, επιβλέπων, εργοτοτε- 
χνικό προσωπικό, στοιχεία νομοθετικού πλαισίου εργα¬ 
σίας. 

2. Δημόσια και ιδιωτικά έργα. Ανάλυση αναγκών για το 
έργο, προμελέτη, καθορισμός διαδικασίες κατασκευής 
του έργου, τεχνοοικονομική μελέτη και υπολογισμός 
ανταποδοτικότητας του έργου. 

3. Οργάνωση του χώρου πραγματοποίησης των κατα¬ 
σκευών. Νομοθεσία, κανονισμοί ασφαλείας, απαιτούμενα 
μηχανήματα και υλικά, γραφεία, χώροι υγιεινής, προσωρι¬ 
νές εγκαταστάσεις (ηλεκτρισμός, ύδρευση, επικονωνίες), 
αρχική προετοιμασία του εδάφους, περίφραξη. Χρονικός 
προγραμματισμός των επί μέρους εργασιών. 

4. Εγκαταστάσεις παραλαβής, μεταφοράς, κατεργα¬ 
σίας και διακίνησης υλικών. Αποθήκευση, διαχείριση, και 
προστασία οικοδομικών υλικών. 

5. Βασικές οικονομικές αρχές σε συνάρτηση με προ¬ 
βλήματα κατασκευών. Μέθοδοι αξιολόγησης εναλλακτι¬ 
κών λύσεων και λήψης αποφάσεων. Ο σύγχρονος Μηχα¬ 
νολογικός εξοπλισμός στις κατασκευές. Οικονομική 
χρήση και καταλληλότητα μηχανημάτων. 

6. Βασικές διαδικασίες ανάλυσης τιμών, αξιολόγησης 
προδιαγραφών οικοδομικών υλικών και συσχέτισης με το 
κόστος της κατασκευής. Σύνταξη στοιχειωδών προϋπολο¬ 
γισμών. Τεύχη Δημοπράτησης Δημοσίων Έργων. 

7. Βασικές αρχές χρηματοδότησης και εξασφάλιση για 
την οικονομική διαχείριση κατασκευών. 

8. Βασικές αρχές έρευνας αγοράς (Μ3ΐ1<β1ίη9), διαφήμι¬ 
σης, πωλήσεων, και ανάλυσης συμπεριφοράς καταναλω- 
τού, σε συνάρτηση με τις κατασκευές. 

9. Χρήση έτοιμων προγραμμάτων Η/Υ για την οικονο¬ 
μική διαχείριση κατασκευών. 

10. Πρακτικές εφαρμογές για όλα τα θέματα (1-9). 

VIII. ΜΑΘΗΜΑ: ΣΧΕΔΙΟ ΕΡΓΩΝ 3 ώρες/εβδομάδα 

1. Κατόψεις, όψεις, τομές μικρού κτιρίου. 

2. Σχεδίαση κλιμακοστασίου, δώματος, ξύλινης και σι¬ 
δηράς στέγης, κουφωμάτων ξύλινων και μεταλλικών πα¬ 
ραθύρων και θυρών. 

3. Ξυλότυπος πλακών εξ’ οπλισμένου σκυροδέματος. 
Λεπτομέρειες δοκού, υποστυλώματος, πεδίου με ανα¬ 
πτύγματα οπλισμών. 

4. Ξύλινοι και μεταλλικοί φέροντες οργανισμοί. Ξυλο- 
συνδέσεις και συνδέσεις μεταλλικών στοιχείων. 

5. Υδραυλικά και αποχετευτικά δίκτυα. Οριζοντιογρα- 
φία, μηκοτομές, λεπτομέρειες τεχνικών έργων (φρεάτια, 
δεξαμενές κ.λπ.). 

6. Αρδευτικά δίκτυα, τάφροι. 

7. Τοπογραφικές σχεδιάσεις, συμβολισμοί. Απεικόνιση 
εδαφικών μορφών με υψομετρικές καμπύλες. 

8. Σχεδίαση οριζσντιογραφίας ισοκλινούς, πολυγωνικής 
κ.λπ. και της οριζοντιογραφίας οδού. Σχεδίαση απλής μη¬ 
κοτομής οδού, διατομών δρόμου (επί επιχώματος και εκ- 
χώματος). 

9. Απλά τεχνικά έργα, πρανοί, τοίχοι αντιστηρίξεως, συ¬ 
ντήρηση. 

10. Χρήση Η/Υ στη σχεδίαση έργων. 

Αρθρο 4 

Η ισχύς του παρόντος Προεδρικού Διατάγματος αρχίζει 
από το σχολικό έτος 1995-96. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 3 Ιουλίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 265 (4) 

Ίδρυση Ενορίας του Ιερού Ενοριακού Ναού Αγίου Βασι¬ 
λείου της Ιεράς Μητροπόλεως Αλεξανδρουπόλεως 

στον οικισμό Καλλιθέας του Δήμου Αλεξανδρουπό¬ 
λεως. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρ. 36 παρ. 2 του Ν. 590/77 
«Περί του Καταστατικού Χάρτου της Εκκλησίας της Ελλά¬ 
δος» (ΦΕΚ 146/77) σε συνδυασμό με τις διατάξεις των 
άρθρ. 2 και 3 του 8/79 Κανονισμού της Ιεράς Συνόδου της 
Εκκλησίας της Ελλάδος «Περί Ναών και Ενοριών» (ΦΕΚ 
1/80). 

2. Το αρθρ. 29 Α' του Ν. 1558/1985 (ΦΕΚ 137), το 
οποίο προσετέθη με το άρθρο 27 του Ν. 2081/1992 (Α' 
154). 

3. Την υπ’ αριθμ. 66/10.1.1995 ούμφωνη γνώμη του 
Μητροπολιτικού Συμβουλίου της Ιεράς Μητροπόλεως 
/^εξανδρουπόλεως. 


4. Την αριθμ. 3/8.2.95 γνωμοδότηση του Δημοτικού 
Συμβουλίου Αλεξανδρουπόλεως. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολογι¬ 
σμού. 

6. Την 241/1995 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Αρθρο μόνο 

Ιδρύεται Ενορία του Ιερού Ενοριακού Ναού Αγίου Βασι¬ 
λείου της Ιεράς Μητροπόλεως Αλεξανδρουπόλεως στον 
οικισμό Καλλιθέας του Δήμου Αλεξανδρουπόλεως. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεαη του παρόντος 
Προεδρικού Διατάγματος. 

Αθήνα, 5 Ιουλίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΩΡΠΟΣ Α. ΠΑΠΑΝΔΡΕΟΥ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 266 (5) 

'Ιδρυοη Διοικήσεων Πυροσβεστικών Υπηρεσιών και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις διατάξεις: 

α. Της παρ. 1, περ. (α), (β), (γ) και (δ), και 7 του άρθρου 
11 τουΝ. 1481/1984 «Οργανισμός Υπουργείου Δημόσιας 
Τάξης» (Α’ 152), όπως αντικαταστάθηκε, από την παρ. 1 
του άρθρου 1 του Ν. 1590/1986. 

β. Της παρ. 2 του άρθρου 1 του Ν. 1590/1986 «Τροπο¬ 
ποίηση των διατάξεων του Ν. 1481/1984 «Οργανισμός 
Υπουργείου Δημόσιας Τάξης και άλλες διατάξεις» (Α' 49). 

γ. Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α’ 137), το οποίο προστέθηκε με 
το άρθρο 27 του Ν. 2081/1992 (Α’ 154). 

δ. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α’51). 

ε. Του άρθρου μόνου του Π.Δ. 108/1994 «Περιορισμός 
συναρμοδιότητας κατά την έκδοαη κανονιστικών διαταγ¬ 
μάτων και απσφάσεων σε θέματα αρμοδιότητας των 
Υπουργείων Προεδρίας της Κυβέρνησης και Δημόσιας 
Τάξης» (Α’ 82). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

3. Την 309/1995 Γνωμοδότηση του Συμβουλίου της 
Επικράτειας, μετά από πρόταση των Υπουργών Οικονομι¬ 
κών και Δημόσιας Τάξης, αποφασίζουμε: 

Αρθρο 1 

Ιδρυση Διοικήσεων Πυρσσβεστικών Υπηρεσιών 

1. Ιδρύονται Διοικήσεις Πυροσβεστικών Υπηρεσιών στις 
πόλεις της Πάτρας, Λάρισας, Ιωαννίνων και Κέρκυρας στις 

οποίες υπάγονται αντίστοιχα οι Πυροσβεστικοί Σταθμοί 
των πόλεων αυτών. Οι Υπηρεσίες αυτές υπάγονται στην 
οικεία Περιφερειακή Διοίκηση Πυροσβεστικών Υπηρε¬ 
σιών. Η διεκπεραίωση της τρέχουσας αλληλογραφίας και 
η διεξαγωγή του πυροσβεστικού έργου στις πόλεις των 
Πατρών, Λάρισας, Ιωαννίνων και Κέρκυρας γίνεται από τις 
οικείες Διοικήσεις Πυροσβεστικών Υπηρεσιών και τις 
Υπηρεσίες που υπάγονται σ’ αυτές. 

2. Η οργανική δύναμη καθεμιάς από τις ανωτέρω Διοι¬ 
κήσεις είναι η εξής: 

Πύραρχος Γενικών Υπηρεσιών ένας (1). 

Αντιπύραρχος Γενικών Υπηρεσιών ένας (1). 

Επιπυραγοί Γενικών Υπηρεσιών δύο (2). 

Υποπυραγοί-Ανθυποπυραγοί Γεν. Υπηρεσιών δύο (2). 

Αρχιπυροσβέστες Γενικών Υπηρεσιών τέσσερις (4). 

Το προσωπικό για την επάνδρωσή τους λαμβάνεται από 
το σύνολό της οργανικής δύναμης του Πυροσβεστικού 
Σώματος. 

3. Διοικητής των Διοικήσεων της παρ. 1 του άρθρου αυ¬ 
τού καθώς και των άλλων Διοικήσεων που λειτουργούν σε 
πόλεις όπου εδρεύουν και Περιφερειακές Διοικήσεις Πυ¬ 
ροσβεστικών Υπηρεσιών ορίζεται ο Υποδιοικητής της οι¬ 
κείας Περιφερειακής Διοίκησης, ο οποίος ασκεί τη διοί¬ 
κηση της Πυροσβεστικής Υπηρεσίας της πόλης της έδρας 
του. 

Αρθρο 2 

Μετονομασία Υποδιοικήσεων Πυροσβεστικών Υπηρε¬ 
σιών 

1. Οι Υποδιοικήσεις Πυροσβεστικών Υπηρεσιών Αθήνας, 
Πειραιά, Θεσσαλονίκης, Ι^ρακλείου και Χανιών μετονομά¬ 
ζονται σε Διοικήσεις Πυροσβεστικών Υπηρεσιών αντί¬ 
στοιχα των πόλεων αυτών. 

2. Όπου στην ισχύουσα για το Πυροσβεστικό Σώμα νο¬ 
μοθεσία απαντάται ο όρος «Υποδιοίκηση Πυροσβεστικών 
Υπηρεσιών» αντικαθίσταται με τον όρο «Διοίκηση Πυρο¬ 
σβεστικών Υπηρεσιών». 

Αρθρο 3 

Αναδιάρθωση Πυροσβεστικών Υπηρεσιών στα Ιωάννινα 

1.01 ος Πυροσβεστικός Σταθμός Γ’ Τάξης που λειτουργεί 
στην πόλη των Ιωαννίνων, προάγεται σε Β' Τάξης και ο 2ος 
Πυροσβεστικός Σταθμός Β’ Τάξης της ιδίας πόλης υποβι¬ 
βάζεται σε Γ' Τάξης. 

2. Από την προαγωγή του 1 ου Σταθμού συνιστώνται στο 
Πυροσβεστικό Σώμα οι προβλεπόμενες από το άρθρο 19 
του V. 683/1977 (Α' 247), όπως αυτό ισχύει σήμερα, ορ¬ 
γανικές θέσεις προσωπικού, με ταυτόχρονη μείωση ισά¬ 
ριθμων θέσεων που προκαλεΐται από τον υποβιβασμό του 
2ου Σταθμού. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος Προεδρικού Διατάγμα¬ 
τος. 

Αθήνα, 7 Ιουλίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΑΛΕΞ. ΠΑΠΑΔΟΠΟΥΛΟΣ ΣΗΦΗΣ ΒΑΛΥΡΑΚΗΣ 


ΠΡΑΞΕΙΣ ΥΠΟΥΡ ΓΙΚΟΥ ΣΥ ΜΒΟΥΛΙΟΥ 

( 6 ) 

Πράξη 248 της 3 Ιουλίου 1995 
Επανακαθορισμός του επιτοκίου των προκαταβολών που 
χορηγούνται στους αναδόχους εκτέλεσης δημοσίων 
έργων. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 5 παραγ. 9 του Ν. 1418/ 
1984 «Δημόσια έργα και ρυθμίσεις συναφών θεμάτων». 
(ΦΕΚ 23 τ.Α/29.2.1984). 

β. Την αριθμ. 21 /7.2.1986 Πράξη του «Καθορισμός επι¬ 
τοκίου για τις προκαταβολές που χορηγούνται στους ανα¬ 
δόχους εκτέλεσης δημοσίων έργων». (ΦΕΚ 14 τ.Α7 
19.2.1986). 

γ. Το αριθμ. 37739/Β.791/15.5.1995 έγγραφο του 
Υπουργού Εθνικής Οικονομίας. 

δ. Την αριθμ. Δ17α/04/38/Φ. 514/18.5.1995 εισή¬ 
γηση του Αναπληρωτή Υπουργού περιβάλλοντος. Χωρο¬ 
ταξίας και Δημοσίων Έργων, αποφασίζει: 

Επανακαθορίζει το ύψος του επιτοκίου των προκαταβο¬ 
λών που χορηγούνται στους αναδόχους εκτέλεσης δημο¬ 
σίων έργων, σε ποσοστό ίσο με το επιτόκιο των εντόκων 
γραμματίων του Δημοσίου δωδεκάμηνης διάρκειας προ¬ 
σαυξημένο κατά 0.25 ποσοστιαίες μονάδες. 

Από την δημοσίευση αυτής της Πράξης παύει να ισχύει η 
αριθμ. 21/7.2.1986 Πράξη του. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεΙ στην Εφημερίδα της Κυ¬ 
βερνήσεως. 

Αθήνα, 3 Ιουλίου 1995 

Ο Πρόεδρος Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 

- «- 

(7) 

Πράξη 252 της 3 Ιουλίου 1995 
Έγκριση καταβολής εθελοντικής συνεισφοράς της Ελλά¬ 
δας στο «Δίκτυο Συνεργασίας για το Αγροτικό Περιβάλ¬ 
λον και τις Ανανεώσιμες Πηγές Ενέργειας» του ΡΑΟ, 
για το έτος 1995. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του Ν.Δ. 932/71 «Περί εκουσίων συνει¬ 
σφορών της Ελλάδος εις Διεθνείς Οργανισμούς» (ΦΕΚ 
141 τ.Α717.7.1971). 

β. Το καταστατικό του Οργανισμού των Ηνωμένων 
Εθνών για τον Επισιτισμό και τη Γεωργία (ΡΑΟ-ΡΟΟΟ 
ΑΝΟ ΑΟΗΙΟυΐ-ΤυΒΕ ΟΒΟΑΝΙΖΑΤΙΟΝ ΟΡ ΤΗΕ υΝΙΤΕΟ 
ΝΑΤΙ0Ν8), που υπεγράφη στο Κεμπέκ του Καναδά στις 
16.10.1945. Σκοποί του ΡΑΟ είναι η εξάλειψη της πείνας 
στον κόσμο, η αύξηση της γεωργικής παραγωγής σε πα¬ 
γκόσμιο επίπεδο, καθώς και η άνοδος του βιοτικού επιπέ¬ 
δου των πληθυσμών των γεωργικών περιοχών της γης, 
ώστε να μειωθεί το χάσμα μεταξύ των αναπτυσσομένων 
και αναπτυγμένων χωρών. 

Η Ελλάδα Ιδρυτικό μέλος του Οργανισμού αυτού, επικύ¬ 
ρωσε το καταστατικό στις 2.9.1947 (Ν.Δ. 410/47 - ΦΕΚ 
191 τ.1) και από τότε ανταποκρίνεται πλήρως στις σχετι¬ 
κές αιτήσεις εισφορών που βαρύνουν τις πιστώσεις τσυ 
Υπουργείου Γεωργίας. 

γ. Το αριθμ. 3321.1(α) Α.Ε./568/19.6.1981 έγγραφο 
της ΜΕΑ/ΡΑΟ, το οποίο αναφέρει ότι, στις 1.6.1981 
πραγματοπσιήθηκε στη Ρώμη, στα πλαίσια του ΡΑΟ σύ¬ 
σκεψη των Μονίμων Αντιπροσώπων των Ευρωπαϊκών Χω¬ 
ρών - μελών του Οργανισμού, όπου αποφασίσθηκε η σύ¬ 
σταση «Ευρωπαϊκού Δικτύου Συνεργασίας και Ανταλλαγής 
Πλήροφοριών για Νέες και Ανανεώσιμες Πήγές Ενέργειας 
στη Γεωργία», με κύριο στόχο την αξιοποίηση και χρησιμο¬ 
ποίηση των πηγών αυτών για την ανάπτυξη της γεωργίας. 

δ. Το αριθμ. ΟΟΡ/ΙΝΤ/393/Μυΐ./ΡΑ 12/45 6ΕΝ/ 
1 7.3.1994 έγγραφο του ΡΑΟ, στο οποίο φαίνεται η συμμε¬ 
τοχή της Ελλάδας στον Προϋπολογισμό του Δικτύου για το 
έτος 1995, η οποία ανέρχεται στο ποσό των 1.197 δολλα- 
ρίων Η.Π.Α. βάσει του ίδιου εγγράφου, το ανωτέρω Δίκτυο 
μετονομάζεται σε «Δίκτυο Συνεργασίας και ανταλλαγής 
πληροφοριών για το αγροτικό περιβάλλον και τις ανανεώ¬ 
σιμες πηγές ενέργειας» (ΠΕδΕΑΙΙ ΟΟΟΡΕΒΑΤΙΡ δΙΙΗ Ι-’ 
ΕΝνίΒΟΝΝΕΜΕΝΤ ΡυΗΑΙ. ΕΤ Ι-’ ΕΝΕΒ3ΙΕ ΟυΒΑΒ- 
Ι_Εδ»). 


ε. Την αριθμ. 350866/30.5.1995 κοινή πρόταση των 
Υπσυργών Εξωτερικών, Εθνικής Οικονσμίας και Γεωρ¬ 
γίας, αποφασίζει: 

1. Εγκρίνει την καταβολή ποσού χιλίων εκατόν ενενήντα 
επτά (1.197) δολλαρίων Η.Π.Α. ως εθελοντική συνει¬ 
σφορά της Ελλάδας στο «Δίκτυο Συνεργασίας για το 
Αγροτικό Περιβάλλον και τις Ανανεώσιμες Πηγές Ενέρ¬ 
γειας» του ΡΑΟ, για το έτος 1995. 

2. Από τις διατάξεις της Πράξης αυτής προκαλείται δα¬ 
πάνη ύψους χιλίων εκατόν ενενήντα επτά (1.197) δολλα- 
ρΐων Η.Π.Α., η οποία θα καλυφθεί από τις Πιστώσεις του 
Τακτικού Προϊπολογισμού του Υπουργείου Γεωργίας 
έτους 1995 (Ε.Φ. 29/110, Κ.Α.Ε. 2761). 

Η ισχύς αυτής της Πράξης αρχίζει από τη δημσσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Ιουλίου 1995 

Ο Πρόεδρος Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


